ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী নাইট্রোজেন প্ল্যান্টগুলিকে অক্সিজেন প্ল্যান্টে রূপান্তরিত করার প্রক্রিয়া পর্যালোচনা করেছেন
নাইট্রোজেন উৎপাদনকারী প্ল্যান্টগুলিকে অক্সিজেন উৎপাদনকারী প্ল্যান্টে পরিবর্তন ঘটানো হবে
১৪টি শিল্প সংস্থাকে চিহ্নিত করে পরিবর্তন ঘটানো হচ্ছে, আরো প্ল্যান্ট শনাক্ত করা হবে
আরো ৩৭টি নাইট্রোজেন প্ল্যান্টকে পরিবর্তনের জন্য চিহ্নিত করা হয়েছে
এই পদক্ষেপ গ্রহণ করার ফলে অক্সিজেনের সরবরাহ বৃদ্ধি পাবে
নয়াদিল্লী, ২ মে, ২০২১
প্রধানমন্ত্রী শ্রী নরেন্দ্র মোদী আজ এক উচ্চপর্যায়ের বৈঠকে নাইট্রোজেন প্ল্যান্টগুলিকে অক্সিজেন প্ল্যান্টে রূপান্তরিত করার প্রক্রিয়া পর্যালোচনা করেছেন। কোভিড-১৯ মহামারীর ফলে উদ্ভুত পরিস্থিতিতে চিকিৎসার জন্য ব্যবহৃত অক্সিজেনের চাহিদা বিবেচনা করে কেন্দ্র নাইট্রোজেন প্ল্যান্টগুলিকে অক্সিজেন প্ল্যান্টে রূপান্তরিত করে চাহিদা পূরণে বিষয়টি কতটা ফলপ্রসূ হবে সেই দিকগুলি বিবেচনা করছে। বিভিন্ন শিল্প সংস্থায় যেসব নাইট্রোজেন প্ল্যান্ট রয়েছে তাদের মধ্যে কিছু প্ল্যান্টে নাইট্রোজেনের বদলে অক্সিজেন উৎপাদনের সম্ভাবনা খতিয়ে দেখা হয়েছে এবং এই ধরণের প্ল্যান্টগুলিকে চিহ্নিত করা হয়েছে।
বর্তমান প্রেসার সুইং অ্যাবজরর্বশন  নাইট্রোজেন প্ল্যান্টগুলিকে অক্সিজেন উৎপাদনের জন্য প্রয়োজনীয় পরিবর্তন করার বিষয় নিয়ে বৈঠকে আলোচনা হয়েছে। নাইট্রোজেন প্ল্যান্টগুলিতে কার্বন আণবিক চালুনি ব্যবহার করা হয়। অন্যদিকে অক্সিজেন উৎপাদনে জিওলাইট আণবিক চালুনির প্রয়োজন হয়। আর তাই অক্সিজেন অ্যানালাইজার, কন্ট্রোল প্যানেল সিস্টেম, ফ্লো ভাল্ভ সহ কার্বন আণবিক চালুনির পরিবর্তে জিওলাইট আণবিক চালুনি বসিয়ে বর্তমানে নাইট্রোজেন উৎপাদনকারী প্ল্যান্টগুলি থেকে অক্সিজেন উৎপন্ন করা সম্ভব।
শিল্প সংস্থাগুলির সঙ্গে আলোচনার পর এ পর্যন্ত ১৪টি সংস্থাকে চিহ্নিত করা হয়েছে, যেখানে প্রয়োজনীয় পরিবর্তন ঘটানো হচ্ছে। এ ছাড়াও শিল্প সংগঠনগুলির সহায়তায় ৩৭টি নাইট্রোজেন প্ল্যান্টকে চিহ্নিত করা হয়েছে।
অক্সিজেন উৎপাদনের জন্য একটি নাইট্রোজেন প্ল্যান্টে প্রয়োজনীয় পরিবর্তন ঘটিয়ে সেটিকে নিকটবর্তী হাসপাতালের কাছে নিয়ে যাওয়া যেতে পারে, আর সেটি সম্ভব না হলে যেখানে প্ল্যান্টটি রয়েছে সেখান থেকেই অক্সিজেন উৎপাদন করতে হবে। এরপর উৎপাদিত অক্সিজেন বিশেষ বাহনে অথবা সিলিন্ডারে করে হাসপাতালে নিয়ে যেতে হবে।
এই বৈঠকে প্রধানমন্ত্রীর প্রধান সচিব, ক্যাবিনেট সচিব, কেন্দ্রীয় স্বরাষ্ট্র সচিব, সড়ক পরিবহণ ও মহাসড়ক সচিব এবং উচ্চপদস্থ আধিকারিকরা উপস্থিত ছিলেন।
SDG/CB/NS
(Visitor Counter : 182
নতুনওপুনর্নবীকরণযোগ্যজ্বালানিমন্ত্রক
আন্তর্জাতিক সৌর জোটের পঞ্চম অধিবেশন উদ্বোধন করলেন শ্রী আর কে সিং
নয়াদিল্লি, ১৮ অক্টোবর ২০২২
আন্তর্জাতিক সৌর জোটের পঞ্চম অধিবেশনের আজ উদ্বোধন করলেন কেন্দ্রীয় শক্তি এবং নতুন ও পুনর্নবীকরণযোগ্য শক্তি মন্ত্রী শ্রী আর কে সিং। আন্তর্জাতিক সৌর জোটে ভারত সভাপতির আসন অলঙ্কৃত করছে। এই জোটের সহ-সভাপতি হল ফ্রান্স। ২০টি দেশের মন্ত্রীরা ও ১১০টি চুক্তিবদ্ধ দেশের অভ্যাগতরা এবং ১৮টি সম্ভাব্য যোগদানকারী দেশ এই উদ্বোধনী অনুষ্ঠানে অংশ নিয়েছে।
উদ্বোধনী অনুষ্ঠানে শ্রী রাজকুমার সিং বলেন, গত দু’বছর আমাদের বারবার মনে করিয়ে দিয়েছে যে জীবাশ্ম জ্বালানির ওপর বিশ্বের নির্ভরতা অস্বাস্থ্যকর। এটি কেবলমাত্র পরিবেশের জন্যই ক্ষতিকারক নয়, অর্থনীতির জন্যও ক্ষতিকারক। সুখবর হল যে একে প্রতিহত করার হাতিয়ার আমাদের রয়েছে এবং প্রযুক্তির ক্ষেত্রে অগ্রগতি নিশ্চয়তা প্রদান করছে যে আগামী বছরগুলিতে আরও কার্যকরী সম্পদ পাওয়া যাবে।
তিনি আরও বলেন যে আমাদের লক্ষ্য হল, আন্তর্জাতিক সৌর জোট তার সহযোগী দেশগুলিকে সৌরশক্তি সংক্রান্ত নীতি রচনা ও তা রূপায়ণ এবং জাতীয় সৌরশক্তি ক্ষেত্রে নিয়ামক ভূমিকা পালন তথা সৌরশক্তি ব্যবহারের কর্মসূচি অর্জনের ক্ষেত্রে মূল্যসাশ্রয়ী ব্যবস্থা গড়ে তুলে সরকারি ও বেসরকারি ক্ষেত্র যুক্ত করা।
আন্তর্জাতিক সৌর জোটের এই অধিবেশন হল সর্বোচ্চ সিদ্ধান্ত গ্রহণের অধিকারী যেখানে প্রত্যেক সদস্য দেশ উপস্থিত রয়েছে। এই গোষ্ঠীই সিদ্ধান্ত নেয় যে আন্তর্জাতিক সৌর জোটের পরিকাঠামো চুক্তি এবং লক্ষ্য পূরণের জন্য সমন্বিত যে কর্মপদ্ধতি তা কিভাবে রূপায়িত হবে।
প্রসঙ্গত উল্লেখ্য, এই আন্তর্জাতিক সৌর জোট ১০০ সদস্য দেশ এবং চুক্তিবদ্ধ দেশগুলি একটি আন্তর্জাতিক সংগঠন। কার্বনমুক্ত ভবিষ্যতের জন্য সৌরশক্তিই যে একটি সুস্থায়ী পথ, তা প্রচার এবং প্রসারের লক্ষ্যে কাজ করার পাশাপাশি সৌরশক্তির সুবিধা সম্প্রসারণ এবং আন্তর্জাতিক নিরাপত্তার স্বার্থে সরকারের সঙ্গে সহযোগিতা রক্ষা করে এই গোষ্ঠী কাজ করে। এটির লক্ষ্য হল ২০৩০-এর মধ্যে সৌরক্ষেত্রে ১ ট্রিলিয়ন মার্কিন ডলার বিনিয়োগ অর্জন করা।
PG/AB/DM
(Visitor Counter : 169
প্রধানমন্ত্রীরদপ্তর
প্রধানমন্ত্রী এশিয়া কাপ জয়ের জন্য ভারতীয় ক্রিকেট দলকে অভিনন্দন জানিয়েছেন
নয়াদিল্লি, ১৭ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী এশিয়া কাপ জয়ের জন্য টিম ইন্ডিয়ার প্রশংসা করেছেন।
শ্রী মোদী এক্স বার্তায় বলেছেন, “টিম ইন্ডিয়া ভালো খেলেছো!
এশিয়া কাপ জেতার জন্য অভিনন্দন।
আমাদের খেলোয়াড়রা গোটা প্রতিযোগিতায় মনে রাখার মতো দক্ষতা দেখিয়েছেন”।
AC/AP/SB
(
মানবসম্পদবিকাশমন্ত্রক
আইআইটি খড়গপুরের গবেষনায় পৌর অঞ্চলে ক্ষতিহীন ‘সিক্ত বর্জ্য ব্যবস্হাপনা’
কলকাতা, ৩১ জুলাই, ২০১৯
আইআইটি খড়গপুরের গবেষকদের একটি দল ভারতীয় আবহাওয়ায় উচ্চ আদ্রতাসম্পন্ন কঠিন বর্জ্য হাইড্রো থার্মাল কার্বোনাইজেশন  পদ্ধতিতে জ্বালানী তৈরি করেছেন।
এই বিশেষ প্রযুক্তির মাধ্যমে পৌর অঞ্চলে কঠিন বর্জ্যের মধ্যে থাকা জৈব পদার্থকে একটি রিঅ্যাক্টরের মাধ্যমে হাইড্রোকারে পরিণত করা হয়। বর্জ্য পদার্থের মধ্যে থাকা জল রাসায়নিক বিক্রিয়ায় ব্যবহৃত হয়। এই প্রক্রিয়ায় শহরাঞ্চলে জৈব বর্জ্য পদার্থের থেকে ৫০-৬৫ শতাংশ জ্বালানী পাওয়া যাবে। এর সাফল্য এইচটিসি রিঅ্যাক্টরে উন্নত তাপদায়ী ব্যবস্হার ওপর নির্ভরশীল।
এই প্রযুক্তির ফলে বর্জ্য পদার্থের পরিমান হ্রাস পাবে। এখান থেকে উৎপাদিত জৈব জ্বালানী লিগনাইট কয়লার থেকে প্রাপ্ত শক্তির সমতুল। এরফলে জীবাশ্ম জ্বালানীর পরিমাণ হ্রাস পেয়ে পরিবেশ দূষণের মতো সমস্যার সমাধান হবে। পুরো প্রক্রিয়ার মাধ্যমে মৃত্তিকা দূষণের পরিমাণও কমে আসবে।
একটি শহরের বিভিন্ন জায়গায় এই প্রযুক্তি ব্যবহারের ফলে বর্জ্য পদার্থ ব্যবস্হাপনা সুবিধা হবে। ভারতবর্ষে বর্তমানে প্রতিদিন জ্বালানী থেকে বিদ্যুৎ উৎপাদনের পরিমাণ ৫৩.৫ মেগাওয়াট। এই বিদ্যুৎ উৎপাদন করতে লাগে ৫ হাজার ৩০০ টন জঞ্জাল। এই প্রযুক্তি ব্যবহারের ফলে পুরোসভাগুলির পক্ষে কঠিন বর্জ্য পদার্থের মধ্যে থাকা জৈব অংশ ব্যবহার করা সম্ভব হবে।
CG/CB/NS
(Visitor Counter : 112
স্বাস্থ্যওপরিবারকল্যাণমন্ত্রক
কোভিড – ১৯ এর সর্বশেষ তথ্য
এপর্যন্ত ১২,৭২৬ জন সুস্থ হয়েছেন
নতুন দিল্লি, ৫ মে, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কোভিড – ১৯ এর উপর উচ্চপর্যায়ের মন্ত্রিগোষ্ঠীর চতুর্দশ বৈঠক আজ নতুন দিল্লির নির্মাণ ভবনে অনুষ্ঠিত হয়েছে। ড. হর্ষ বর্ধন এই বৈঠকে পৌরহিত্য করেন। কেন্দ্র এবং বিভিন্ন রাজ্য সরকারগুলির গৃহীত পদক্ষেপ, ব্যক্তিগত সুরক্ষা সরঞ্জাম, মাস্ক, ভেন্টিলেটর, ওষুধ সহ এই সংক্রমণ মোকাবিলার বিভিন্ন সামগ্রী কতটা রয়েছে, বৈঠকে তা নিয়ে আলোচনা হয়। মন্ত্রিগোষ্ঠীর কাছে আরোগ্য সেতু অ্যাপের বিষয়টিও বিস্তারিতভাবে জানানো হয়েছে।
বিভিন্ন হাসপাতালে বহির্বিভাগ, ডাক্তারদের চেম্বার, আইসিইউ, সন্তান প্রসব কক্ষ, অপারেশন থিয়েটারে কিভাবে ব্যক্তিগত সুরক্ষা সরঞ্জাম ব্যবহার করতে হবে, সেবিষয়ে বিস্তারিত তথ্য নিচের ওয়েবসাইটে দেওয়া হয়েছে।
https://www.mohfw.gov.in/pdf/AdditionalguidelinesonrationaluseofPersonalProtectiveEquipmentsettingapproachforHealthfunctionariesworkinginnonCOVIDareas.pdf
কেন্দ্রীয় স্বাস্থ্য ও পরিবার কল্যাণ মন্ত্রক, ১৪ই এপ্রিল এক নির্দেশিকায় জানিয়েছেন, বিভিন্ন এলাকায় কোভিড সংক্রমিত নন, এরকম অসুখে আক্রান্তদের চিকিৎসার জন্য কি কি নিয়ম মেনে চলতে হবে। টীকাকরণ, মা ও শিশুর স্বাস্থ্য পরিষেবা, ডায়লিসিস, ক্যান্সার ডায়বেটিস, যক্ষ্মা রোগীদের যথাযথ চিকিৎসা নিশ্চিত করার বিষয়ও ওই নির্দেশিকায় বলা হয়েছে।
শেষ পাওয়া খবরে দেশে আক্রান্তের সংখ্যা ৪৬,৪৩৩ জন। গত ২৪ ঘন্টায় নতুন করে আক্রান্ত হয়েছেন ৩৯০০ জন। সুস্থ হয়ে বাড়ি ফিরে গেছেন ১২,৭২৬ জন। মোট আক্রান্তের ২৭.৪১ শতাংশ সুস্থ হয়ে বাড়ি ফিরেছেন। গত ২৪ ঘন্টায় ১৯৫ জন মারা গেছেন। এপর্যন্ত এই ভাইরাসে সংক্রমিত হয়ে মোট ১৫৬৮ জন মারা গেছেন।
গত ২৪ ঘন্টায় সংক্রমিতের হার এবং মৃত্যুর ঘটনা সর্বোচ্চ পরিমাণ বৃদ্ধি পেয়েছে। রাজ্য এবং কেন্দ্রশাসিত অঞ্চলগুলিকে শারীরিক দূরত্ব বজায় রাখা, সংক্রমিত ব্যক্তিদের সন্ধান করা এবং চিকিৎসা সংক্রান্ত বিভিন্ন ব্যবস্থাপনার বিষয়ে পরামর্শ দেওয়া হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেলে @CovidIndiaSeva-তেও কোনো প্রশ্ন থাকলে তা জানাতে পারেন। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB/SFS
অর্থমন্ত্রক
২০২১-২২ অর্থবর্ষের দ্বিতীয়ার্ধে সরকারের ঋণ সংগ্রহের পরিকল্পনা
নয়াদিল্লি, ২৭ সেপ্টেম্বর, ২০২১
ভারতীয় রিজার্ভ ব্যাঙ্কের সঙ্গে পরামর্শ করে ভারত সরকার ২০২১-২২ অর্থবর্ষের দ্বিতীয়ার্ধে ঋণ সংগ্রহ পরিকল্পনা চূড়ান্ত করেছে।
২০২১-২২-এর কেন্দ্রীয় বাজেটে বাজার থেকে মোট ১২ লক্ষ ৫ হাজার কোটি টাকা ঋণ সংগ্রহের পরিকল্পনা করা হয়েছিল। এর মধ্যে ২০২১-২২ অর্থবর্ষের প্রথমার্ধে ৭ লক্ষ ২৪ হাজার কোটি টাকা বা ৬০ শতাংশ ঋণ সংগ্রহের পরিকল্পনা করা হয়। এর মধ্যে প্রথমার্ধে ৭ লক্ষ ২ হাজার কোটি টাকা বাজার থেকে ঋণ নেওয়া হয়। সরকার এবার ২০২১-২২-এর দ্বিতীয়ার্ধে প্রথমার্ধের মোট ঋণের অবশিষ্ট ৫ লক্ষ ৩ হাজার কোটি টাকা সংগ্রহের পরিকল্পনা করেছে। ২০২১-২২-এর দ্বিতীয়ার্ধে জিএসটি ক্ষতিপূরণ বাবদ ব্যাক-টু-ব্যাক ঋণ সুবিধা হিসেবে রাজ্যগুলিকে প্রাপ্য বকেয়া মিটিয়ে দেওয়ার পরিকল্পনা রয়েছে।
২০২১-২২-এর প্রথমার্ধে ঋণ সংগ্রহ সুষ্ঠুভাবে সম্পন্ন হয়েছে। এই অর্ধে গড়ে ৬.১৯ শতাংশ সুদের হারে ১৬.৬৯ বছর মেয়াদে ঋণ সংগ্রহ করা হয়। এদিকে ২০২১-২২ অর্থবর্ষের প্রথমার্ধে সরকারি বন্ডগুলির ক্ষেত্রে ভালো চাহিদা দেখা দেয়। এই কারণেই সমস্ত বড় মাপের বিনিয়োগকারীদের মধ্যে বন্ড নিয়ে আগ্রহ দেখা দেয়।
সরকার ২০২১-২২-এর দ্বিতীয়ার্ধে একুশ সাপ্তাহিক কিস্তিতে ৫ লক্ষ ৩ হাজার কোটি টাকা ঋণ সংগ্রহের পরিকল্পনা করেছে। সাপ্তাহিক ভিত্তিতে ২৪ হাজার/২৩ হাজার কোটি টাকা ঋণ সংগ্রহ করা হবে। বাজার থেকে এই ঋণ ২, ৫, ১০, ১৪, ৩০ এবং ৪০ বছর মেয়াদি সিকিউরিটি তথা ফ্লোটিং রেট বন্ড হিসেবে সংগ্রহ করা হবে। মেয়াদ উত্তীর্ণের ক্ষেত্রে ঋণের শেয়ার দাঁড়াবে ২ বছরে ৪ শতাংশ, ৫ বছরে ১১.৯ শতাংশ, ১০ বছরে ২৮.৪ শতাংশ, ১৪ বছরে ১৭.৯ শতাংশ, ৩০ বছরে ১৩.৯ শতাংশ এবং ৪০ বছরে ১৫.১ শতাংশ। ফ্লোটিং রেট বন্ডের আওতায় সুদের শেয়ার দাঁড়াবে ৮.৮ শতাংশ। ১৩ বছর মেয়াদি সিকিউরিটির পাশাপাশি সরকার ৭-৮ বছর মেয়াদি ফ্লোটিং রেট বন্ড জারি করবে।
সরকার আগামী বছরগুলিতেও সুষ্ঠুভাবে সিকিউরিটি বন্ড জারি করার পরিকল্পনা নিয়েছে।
সরকারি অ্যাকাউন্টে অস্থায়ীভাবে অসঙ্গতির বিষয়টিকে গুরুত্ব দিয়ে ভারতীয় রিজার্ভ ব্যাঙ্ক ২০২১-২২ অর্থবর্ষের দ্বিতীয়ার্ধে ওয়েজ অ্যান্ড মিন অ্যাডভান্স ৫০ হাজার কোটি টাকা স্থির করেছে।
অর্থ মন্ত্রক এবং ভারতীয় রিজার্ভ ব্যাঙ্কের ওয়েবসাইটে প্রকাশিত প্রেস রিলিজে এ সম্পর্কিত বিস্তারিত বিবরণ রয়েছে।
CG/BD/DM/
(Visitor Counter : 153
অর্থমন্ত্রক
উচ্চাকাঙ্খী ভারতের জন্য সমন্বিত উন্নয়নের লক্ষ্যে কৃষি ও অনুসারি ক্ষেত্র, কৃষক কল্যাণ এবং গ্রামাঞ্চলের জন্য কেন্দ্রীয় অর্থমন্ত্রীর ৯টি প্রস্তাব
নয়াদিল্লি, ০১ ফেব্রুয়ারি, ২০২১
কেন্দ্রীয় অর্থমন্ত্রী শ্রীমতী নির্মলা সীতারমন আজ সংসদে ২০২১-২২ অর্থবর্ষের বাজেট পেশের সময় কৃষি ক্ষেত্রে সহায়তার জন্য ৯টি পদক্ষেপ গ্রহণের পরিকল্পনার কথা জানিয়েছেন।
মন্ত্রী সব রাজ্য ও কেন্দ্রশাসিত অঞ্চলে স্বামীত্ব প্রকল্প চালু করার প্রস্তাব দিয়েছেন। গ্রামাঞ্চলে সম্পত্তির মালিকানার বিষয়ে স্বচ্ছতা আনার জন্য প্রধানমন্ত্রী শ্রী নরেন্দ্র মোদী স্বামীত্ব প্রকল্প ঘোষণা করেছিলেন। এর আওতায় গ্রামাঞ্চলে সম্পত্তির মালিক তাঁর সম্পত্তির অধিকারের বিষয়ে নিশ্চিত হবেন। এ পর্যন্ত ১ হাজার ২৪১টি গ্রামের ১.৮ লক্ষ সম্পত্তির মালিক এ সংক্রান্ত নথি পেয়েছেন।
কৃষি ক্ষেত্রে ২০২১-২২ অর্থবর্ষে মূলধনের যোগানের ব্যবস্থা করতে ১৬.৫ লক্ষ কোটি টাকার সংস্থান করা হয়েছে। এর ফলে, কৃষকরা প্রয়োজনীয় মূলধন পাবেন। এই সুযোগ কৃষি কাজের পাশাপাশি পশু পালন, দুগ্ধ শিল্প এবং মৎস্যচাষের ক্ষেত্রে প্রযোজ্য। অর্থমন্ত্রী গ্রামীণ পরিকাঠামো উন্নয়ন তহবিলের বরাদ্দ ৩৩ শতাংশ বাড়ানোর কথা ঘোষণা করেছেন। এই তহবিলে ৩০ হাজার কোটি টাকার বদলে ৪০ হাজার কোটি টাকা বরাদ্দ করা হয়েছে। অতিক্ষুদ্র সেচ প্রকল্পে ৫ হাজার কোটি টাকার তহবিলের কথাও অর্থমন্ত্রী ঘোষণা করেছেন।
কৃষি ও অনুসারি ক্ষেত্রে সহায়তার জন্য অর্থমন্ত্রী অপারেশন গ্রিন স্কিমের কথা ঘোষণা করেছেন। বর্তমানে টোমাটো, পেঁয়াজ ও আলু এই প্রকল্পের আওতাভুক্ত ছিল। এরপর, আরও ২২টি পচনশীল সামগ্রীকে এই তালিকাভুক্ত করা হয়েছে। ১ হাজারটি সব্জি মান্ডিকে ই-ন্যামের আওতাভুক্ত করা হবে। ই-ন্যামের সাহায্যে ১.৬৮ কোটি জন কৃষক ১.১৪ লক্ষ কোটি টাকার আর্থিক লেনদেন করেছেন। কৃষি পণ্য বাজারজাতকরণ কমিটিগুলির কৃষি পরিকাঠামো তহবিলের সুযোগ পাবে।
কোচি, চেন্নাই, বিশাখাপত্তনম, পারাদ্বীপ এবং পেটুয়াঘাট – এই ৫টি মৎস্য বন্দরের উন্নয়ন ঘটানো হবে। এছাড়াও, বিভিন্ন নদী ও জলপথে মৎস্য বন্দর গড়ে তোলার প্রস্তাব করা হয়েছে। উপকূলবর্তী অঞ্চলের নাগরিকদের জীবনযাত্রার উন্নতিতে তামিলনাডুতে বহুমুখী সামুদ্রিক শৈবাল পার্ক গড়ে তোলা হবে।
কৃষকদের কল্যাণে সরকার অঙ্গীকারবদ্ধ। অর্থমন্ত্রী জানিয়েছেন, ধান, গম এবং ডালশস্যের ন্যূনতম সহায়ক মূল্যের পরিমাণ বৃদ্ধি করা হচ্ছে। বিভিন্ন ফসলের কৃষি কাজে ব্যয় হওয়া অর্থের ন্যূনতম দেড় গুণ অর্থ সহায়ক মূল্য নিশ্চিত করতে সরকার সবরকম প্রচেষ্টা চালাচ্ছে। ২০১৩-১৪ অর্থবর্ষে গমের জন্য ন্যূনতম সহায়ক মূল্য বাবদ ব্যয় হয়েছিল ৩৩ হাজার ৮৭৪ কোটি টাকা। ২০২০-২১ অর্থবর্ষে এই পরিমাণ বৃদ্ধি পেয়ে হয়েছে ৭৫ হাজার ৬০ কোটি টাকা। ২০১৯-২০ অর্থবর্ষে ৩৫ লক্ষ ৫৭ হাজার কৃষক উপকৃত হয়েছেন। ২০২০-২১ অর্থবর্ষে ৪৩ লক্ষ ৩৬ হাজার কৃষক উপকৃত হয়েছেন। ধানের জন্য ২০১৩-১৪ অর্থবর্ষে ন্যূনতম সহায়ক মূল্য বাবদ ৬৩ হাজার ৯২৮ কোটি টাকা ব্যয় হয়েছিল। ২০২০-২১ অর্থবর্ষে তা বৃদ্ধি পেয়ে হয়েছে ১ লক্ষ ৭২ হাজার ৭৫২ কোটি টাকা। ডালশস্যের ক্ষেত্রে ২০১৯-২০ অর্থবর্ষে ন্যূনতম সহায়ক মূল্য বাবদ ব্যয় হয়েছিল ৮ হাজার ২৮৫ কোটি টাকা, সেখানে ২০২০-২১ অর্থবর্ষে ব্যয় হয়েছে ১০ হাজার ৫৩০ কোটি টাকা। কার্পাস চাষীরাও ন্যূনতম সহায়ক মূল্য বাবদ আগের তুলনায় অনেক বেশি লাভবান হচ্ছেন।
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
নতুন দিল্লী, ০৭ জুন, ২০২০
গত ২৪ ঘন্টায় ৫২২০ জন কোভিড-১৯ সংক্রমিত রোগী সুস্থ হয়েছেন। ফলে মোট সুস্থ হয়ে ওঠা ব্যক্তির সংখ্যা হল ১,১৯,২৯৩ জন। সুস্থ হয়ে ওঠার হার ৪৮.৩৭ শতাংশ। বর্তমানে ১,২০,৪০৬ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
আইসিএমআর কোভিড সংক্রমণের নমুনা পরীক্ষার ক্ষমতা আরো বৃদ্ধি করেছে। দেশে বর্তমানে ৫৩১টি সরকারি এবং ২২৮টি বেসরকারী অর্থাৎ মোট ৭৫৯টি পরীক্ষাগারে নমুনা পরীক্ষা করা যাচ্ছে। গতকাল ১,৪২,০৬৯টি নমুনা পরীক্ষা করা হয়েছে। এ পর্যন্ত মোট ৪৬,৬৬,৩৮৬টি নমুনা পরীক্ষা করা হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রা হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
সারওরসায়নমন্ত্রক
কেন্দ্রীয় মন্ত্রিসভা আসামের ব্রহ্মপুত্র ভ্যালি ফার্টিলাইজার কর্পোরেশন লিমিটেডকে ১০০ কোটি টাকার আর্থিক সহায়তা দেওয়ার প্রস্তাব অনুমোদন করেছে
নতুনদিল্লী, ১০ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির আজকের বৈঠকে আসামের নামরূপে ব্রহ্মপুত্র ভ্যালি ফার্টিলাইজার্স কর্পোরেশন লিমিটেড কে ১০০ কোটি টাকার আর্থিক সহায়তা দেওয়ার সার দপ্তরের প্রস্তাবকে অনুমোদন করেছে। এরফলে বিভিএসসিএল এর ইউরিয়া উৎপাদনকারী সংস্থা, তার কাজ অব্যাহত রাখতে পারবে।
কেন্দ্রের সার দপ্তর নামরূপের বিভিএসসিএল রাষ্ট্রায়ত্ত্ব সংস্থাটিকে পরিচালনা করে। বর্তমানে কোম্পানীয় আইনের আওতায় গঠিত এই সংস্থার দুটি পুরনো কারখানা নামরুপ-২ ও নামরুপ-৩ থেকে সার উৎপাদন করা হয়। ভারতের প্রথম গ্যাস ভিত্তিক ইউরিয়া সার উৎপাদনকারী এই সংস্থার সব রকম পরিকাঠামো থাকা সত্ত্বেও এর পরিচালন ব্যয় অনেক বেশি- যার মূল কারণ এই কারখানাতে সাবেক ও বাতিল প্রযুক্তি ব্যবহার করা হয়। কারখানার নিরাপদ, স্থিতিশীল আর্থিক কাজ করার বিষয়টিকে নিশ্চিত করতে এর বিভিন্ন যন্ত্রাংশ বদলানো বা মানোন্নয়ন ঘটানো প্রয়োজন। এই কারণে ১০০ কোটি টাকা দরকার। কেন্দ্র বিভিএসসিএল-কে এই অর্থ মঞ্জুর করেছে।
ভারতের উত্তর পূর্বাঞ্চলে বিভিএসসিএল, ওই অঞ্চলের আর্থিক বিকাশে গুরুত্বপূর্ণ ভূমিকা পালন করে। এই সংস্থাকে ১০০ কোটি টাকা মঞ্জুর করায় এখান থেকে ভবিষ্যতে প্রতি বছর ৩.৯ লক্ষ মেট্রিক টন ইউরিয়া উৎপাদিত হবে। আসাম সহ উত্তর পূর্বাঞ্চলে চা শিল্প ও কৃষি ক্ষেত্র সঠিক সময়ে ইউরিয়া পাবে। বিভিএসসিএল-এ ৫৮০ জন স্থায়ী কর্মী ছাড়াও প্রয়োজন ভিত্তিক ১৫০০ জন কর্মরত। এই সংস্থা থেকে ২৮ হাজার মানুষ পরোক্ষভাবে উপকৃত হন। আত্মনির্ভর ভারত অভিযানে আজকের মন্ত্রিসভার সিদ্ধান্ত সাহায্য করবে।
প্রধানমন্ত্রীরদপ্তর
কেনিয়ার প্রাক্তন প্রধানমন্ত্রী রাইলা আমোলো ওডিঙ্গার সঙ্গে প্রধানমন্ত্রীর সাক্ষাৎ
নয়াদিল্লি, ১৩ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী আজ কেনিয়ার প্রাক্তন প্রধানমন্ত্রী মিঃ রাইলা আমোলো ওডিঙ্গার সঙ্গে সাক্ষাৎ করেন।
এক ট্যুইটে প্রধানমন্ত্রী বলেছেন, “কেনিয়ার প্রাক্তন প্রধানমন্ত্রী এবং আমার বন্ধু মিঃ রাইলা আমোলো ওডিঙ্গাকে স্বাগত জানিয়ে অত্যন্ত আনন্দিত। ভারত ও কেনিয়াতে তাঁর সঙ্গে আমার অতীত সাক্ষাতের কথা মনে পড়ছে।
ভারত ও কেনিয়ার মধ্যে এক মজবুত দ্বিপাক্ষিক সম্পর্ক রয়েছে এবং আমরা এই সম্পর্ককে আরও শক্তিশালী করার প্রয়াসকে স্বাগত জানাই”।
CG/BD/SB
(
নতুনওপুনর্নবীকরণযোগ্যজ্বালানিমন্ত্রক
কেন্দ্রীয় মন্ত্রিসভা আন্তঃরাজ্য বিদ্যুৎ সরবরাহ ব্যবস্থা - গ্রীণ এনার্জি করিডর ফেজ-II অনুমোদন করেছে
প্রকল্প খাতে মোট খরচ ধরা হয়েছে ১২ হাজার ৩১ কোটি টাকা
নতুন দিল্লি, ৬ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে আন্তঃরাজ্য বিদ্যুৎ পরিবহণ ব্যবস্থার জন্য দ্বিতীয় পর্যায়ে গ্রীণ এনার্জি করিডর গড়ে তোলার প্রস্তাব অনুমোদিত হয়েছে। এই প্রকল্পে প্রায় ১০ হাজার ৭৫০ সার্কিট কিলোমিটার বিদ্যুৎ সরবরাহ লাইন এবং প্রায় ২৭ হাজার ৫০০ মেগা ভোল্ট-অ্যাম্পেয়ার বিদ্যুৎ পরিবহণ ক্ষমতা সম্পন্ন সাবস্টেশন গড়ে তোলা হবে। সাতটি রাজ্যে - গুজরাট, হিমাচল প্রদেশ, কর্ণাটক, কেরালা, রাজস্থান, তামিলনাড়ু ও উত্তর প্রদেশে ২০ গিগাওয়াট পুনর্নবিকরণযোগ্য বিদ্যুৎ সরবরাহে গ্রিড সংযুক্তিকরণের ওপর এই প্রকল্পে জোর দেওয়া হচ্ছে।
প্রকল্প রূপায়ন খাতে মোট খরচ ধরা হয়েছে ১২ হাজার ৩১ কোটি ৩৩ লক্ষ টাকা। এরমধ্যে, কেন্দ্রীয় সহায়তা বাবদ ৩৩ শতাংশ বা ৩ হাজার ৯৭০ কোটি ৩৪ লক্ষ টাকা দেওয়া হবে। বিদ্যুৎ সরবরাহের এই প্রকল্পটি ২০২১-২২ থেকে ২০২৫-২৬ অর্থবর্ষ পর্যন্ত রূপায়িত হবে। কেন্দ্রীয় সহায়তার অর্থ আন্তঃরাজ্য বিদ্যুৎ পরিবহণ খাতে খরচ করা হবে। এর ফলে, বিদ্যুতের দাম কমবে। সরকারের এই সিদ্ধান্তের ফলে আখেরে সাধারণ মানুষ লাভবান হবেন।
দেশে ২০৩০ সালের মধ্যে ৪৫০ গিগাওয়াট পুনর্নবিকরণযোগ্য শক্তি উৎপাদনের যে লক্ষ্যমাত্রা স্থির হয়েছে, তা পূরণে এই প্রকল্প সুদূরপ্রসারী ভূমিকা নেবে। আন্তঃরাজ্য বিদ্যুৎ সরবরাহের এই প্রকল্পটি দীর্ঘ মেয়াদি ভিত্তিতে শক্তি নিরাপত্তা পূরণের পাশাপাশি কার্বন নিঃসরণের পরিমাণ কমিয়ে প্রাকৃতিক পরিবেশের বিকাশে সহায়ক হবে। এমনকি, এই প্রকল্পের মাধ্যমে সংশ্লিষ্ট রাজ্যগুলিতে দক্ষ ও অদক্ষ শ্রমিকের কর্মসংস্থানের সুযোগ সৃষ্টি হবে।
উল্লেখ করা যেতে পারে, প্রথম পর্যায়ের গ্রীণ এনার্জি করিডর প্রকল্প অন্ধ্রপ্রদেশ, গুজরাট, হিমাচল প্রদেশ, কর্ণাটক, মধ্যপ্রদেশ, মহারাষ্ট্র, রাজস্থান ও তামিলনাড়ুতে রূপায়িত হচ্ছে। এই প্রকল্পে ৯ হাজার ৭০০ সার্কিট কিলোমিটার বিদ্যুৎ সরবরাহ লাইন এবং ২২ হাজার ৬০০ মেগা ভোল্ট-অ্যাম্পিয়ার বিদ্যুৎ পরিবহণ ক্ষমতা সম্পন্ন সাবস্টেশন গড়ে তোলা হচ্ছে। প্রথম পর্যায়ের এই প্রকল্প রূপায়ন খাতে মোট খরচ ধরা হয়েছে ১০ হাজার ১৪১ কোটি ৬৮ লক্ষ টাকা। এরমধ্যে, কেন্দ্রীয় সহায়তার পরিমাণ ৪ হাজার ৫৬ কোটি ৬৭ লক্ষ টাকা।
CG/BD/AS/
(
প্রধানমন্ত্রীরদপ্তর
ইউক্রেন থেকে ভারতীয়দের নিরাপদে দেশে ফিরিয়ে আনতে অপারেশন গঙ্গার সঙ্গে যুক্ত সংশ্লিষ্ট সব পক্ষের সঙ্গে ভার্চ্যুয়াল পদ্ধতিতে মতবিনিময় করলেন প্রধানমন্ত্রী শ্রী নরেন্দ্র মোদী
নয়াদিল্লি, ১৫ মার্চ, ২০২২
প্রধানমন্ত্রী শ্রী নরেন্দ্র মোদী আজ অপারেশন গঙ্গার সঙ্গে যুক্ত সংশ্লিষ্ট সব পক্ষের সঙ্গে ভার্চ্যুয়াল পদ্ধতিতে মতবিনিময় করেছেন। অপারেশন গঙ্গা অভিযানে ইউক্রেন থেকে প্রায় ২৩ হাজার ভারতীয় সহ ১৮টি দেশের ১৪৭ জন নাগরিককে নিরাপদে দেশে ফিরিয়ে আনা হয়েছে।
মতবিনিময়ের সময় ইউক্রেন, পোল্যান্ড, স্লোভাকিয়া, রোমানিয়া ও হাঙ্গেরিতে ভারতীয় সম্প্রদায় ও বেসরকারি ক্ষেত্রের প্রতিনিধিরা অপারেশন গঙ্গায় যুক্ত হয়ে তাঁরা যে সমস্ত চ্যালেঞ্জের মুখোমুখি হয়েছেন, সে সম্পর্কে তাঁদের অভিজ্ঞতার কথা জানান। প্রতিনিধিরা আরও বলেন, এ ধরনের একটি দুরুহ মানবিক সহায়তা অভিযানে যুক্ত হতে পেরে তাঁরা অত্যন্ত সন্তুষ্ট এবং সম্মানিত বোধ করছেন।
প্রধানমন্ত্রী ভারতীয় সম্প্রদায়ের নেতৃবৃন্দ, স্বেচ্ছাসেবক গোষ্ঠী, বিভিন্ন সংস্থা, অসামরিক ব্যক্তি এবং সরকারি আধিকারিক, যাঁরা অপারেশন গঙ্গাকে সফল করতে নিরলস কাজ করেছেন, তাঁদের উষ্ণ অভিনন্দন জানান। অপারেশন গঙ্গায় যুক্ত সংশ্লিষ্ট সকল পক্ষের দেশাত্মবোধের মানসিকতা, সামাজিক সেবা ও দলগত সংহতির প্রশংসা করেন প্রধানমন্ত্রী। শ্রী মোদী বলেন, বিভিন্ন সামাজিক সংগঠন বিদেশের মাটিতেও যে নিঃস্বার্থ সেবার দৃষ্টান্ত রেখেছে, তা প্রকৃতপক্ষে ভারতীয় সভ্যতার মূল্যবোধগুলিকেই প্রতিফলিত করে।
ইউক্রেন সংকটের সময় ভারতীয় নাগরিকদের নিরাপত্তা নিশ্চিত করতে সরকারের প্রয়াসগুলি সম্পর্কে প্রধানমন্ত্রী ইউক্রেন ও প্রতিবেশী কয়েকটি দেশের নেতৃবৃন্দের সঙ্গে তাঁর ব্যক্তিগত আলাপ-আলোচনার কথাও স্মরণ করেন। ভারতীয়দের নিরাপত্তা নিশ্চিত করতে এই দেশের সরকারগুলি যে সহায়তা করেছে, তার জন্য শ্রী মোদী কৃতজ্ঞতা প্রকাশ করেন।
বিদেশে ভারতীয়দের নিরাপত্তায় সরকার সর্বদাই সর্বোচ্চ অগ্রাধিকার দিয়ে থাকে বলে পুনরায় উল্লেখ করে প্রধানমন্ত্রী বলেন, যে কোনও আন্তর্জাতিক সঙ্কটের সময় নাগরিকদের সহায়তায় ভারত তৎপরতার সঙ্গে কাজ করেছে। বসুধৈব কুটুম্বকম্ – এর সুপ্রাচীন আদর্শ অনুসরণ করে ভারত আপৎকালীন পরিস্থিতিতে অন্য দেশের নাগরিকদের মানবিক সহায়তা দিয়েছে।
CG/BD/SB
(
কল্চর মন্ত্রালয়
হৌখিবা চহি ৫দা কলচরেল তেলেন্ত সর্স স্কোলরশিপ স্কিমগী মখাদা স্কোলরশিপ চাউরাক্না ২৭৮৮ পীখ্রে
সেন্তর ফোর কলচরেল রিসোর্সেস এন্দ ত্রেনিং না ১৯৮২দগী হৌরগা নেস্নেনেলগী থাক্তা কলচরেল তেলেন্ত সর্স স্কোলরশিপ স্কিম  ইমপ্লিমেন্ত তৌরি। স্কিম অসিনা ম্যুজিক, দান্স, দ্রামা লোয়ননা পেন্তিং, স্কল্পচর, ক্রাফস অমসুং লিতরেরী এক্তিবিতীশিংগী ত্রেদিস্নেল ফোর্মশিং অসিনচিংবা তোঙান তোঙানবা কলচরেল ফিল্দশিংদা অখন্নবা ত্রেনিং ফংনবগীদমক অখন্নবা স্কুলশিং নত্রগা ত্রেদিস্নেল পর্ফোমিং আর্তস প্রেক্তিস তৌরিবা ইমুংশিংগী মনুং চনবদা তম্লিবা চহি ১০দগী ১৪গী মনুংদা লৈবা খনগৎলবা থোইদোক হেন্দোকপা অঙাংশিংদা খুদোংচাবা পীনবা পান্দম থম্লি।
চহি খুদিংগী অনৌবা স্কোলরশিপ ৬৫০ পীরি। স্কোলরশিপ অসি অহৌবদা চহি অনিগী ওইনা পীরি অমদি মসি চহি ২০ ফাওবা রিন্যু তৌবা য়াই। স্কোলরশিপকী ভেল্যু অসি চহিগী ওইনা লুপা ৯০০০ ফাওবা গুরু/ওজাদা পীবা ত্যুইসন ফী রিইম্বর্সমেন্ত তৌবগী মথক্তা স্কোলরশিপ হোল্দরগী ওইনা চহিদা লুপা ৩৬০০ ওইরি। সি.সি.আর.তি.না আর্ত ফোর্মগা মরী লৈনবা লমশিংদা মকোকথোংবা অঙাং/মহৈরোইদা স্কোলরশিপ পীরি।
হৌখিবা চহি ০৫দা সি.তি.এস.এস. স্কিমগী মখাদা পীখিবা স্কোলরশিপকী মশিং অসি চাউরাক্না ২৭৮৮নি।
সি.সি.আর.তি.গী ফাইনান্স কমিসনগী ৫১শুবা মীফমগী মতুং ইন্না কমিতী ইন প্রিন্সিপলনা কলচরেল তেলেন্ত সর্স স্কোলরশিপ  স্কিমগী মখাদা স্কোলরশিপকী শেনফম অমসুং ত্যুসন ফী রিইম্বর্স লুপা ৩০০দগী লুপা ৫০০দা অমসুং লুপা ৭৫০দগী লুপা ১০০০দা হেনগৎপা অয়াবা পীখ্রে। স্কোলরশিপকী অপুনবা মশিং হেনগৎনবা প্রপোজ তৌদে।
পাউখুম অসি ঙসি রাজ্য সভাদা কলচর, তুরিজম অমসুং দোনরগী মন্ত্রী শ্রী জি. কিশন রেদ্দীনা পীখিবনি।
রেলমন্ত্রক
রেলে তথ্য প্রযুক্তির প্রয়োগ বাড়াতে দেশজুড়ে ভারতীয় রেলের তিনটি অনলাইন অ্যাপ্লিকেশনের সূচনা
নয়াদিল্লি, ০৮ নভেম্বর, ২০১৯
ভারতীয় রেল দেশজুড়ে তিনটি অনলাইন অ্যাপ্লিকেশনের সূচনা করল। রেলে তথ্য প্রযুক্তির প্রয়োগ বাড়াতে এই উদ্যোগ। এর মাধ্যমে ডিজিটাল ইন্ডিয়া কর্মসূচির প্রয়োগ ছাড়াও ভারতীয় রেলের বিভিন্ন প্রকল্পের ওপর সঠিকভাবে নজরদারি চালানো সম্ভব হবে। এই অনলাইন অ্যাপ্লিকেশনগুলি হল-
১) সিআরএস অনুমোদন ব্যবস্হাপনা পদ্ধতি : রেলের বিভিন্ন সম্পত্তি নির্মাণ, রক্ষণাবেক্ষণ ও আধুনিকীকরণের লক্ষ্যে সিআরএস অনুমোদন সংক্রান্ত গুরুত্বপূর্ণ উদ্যোগ। এর অনলাইন অ্যাপ্লিকেশন তৈরি করা হয়েছে লেভেল ক্রসিং  ও ছোটখাটো সেতুর বিষয়ে সিদ্ধান্ত গ্রহণের জন্য। এই অ্যাপ্লিকেশনটির আরও উন্নয়ন ঘটানো হচ্ছে। যারফলে ভবিষ্যতে লুপলাইন ও টার্ন-আউটের জায়গায় গাড়ির গতিবৃদ্ধি, নতুন লাইন ও দ্বিতীয় লাইন বসানোর কাজে নজরদারি বাড়ানো যাবে। এই প্রকল্পে যেসমস্ত সুযোগগুলি পাওয়া যাবে সেগুলি হল, সিআরএস অনুমোদনের জন্য বিভিন্ন দিক বিচার-বিবেচনা করার কাজে গতি আনা, পরিদর্শনের সময় সিআরএস যেসব আপত্তিগুলি জানিয়েছে সেগুলির ওপর নজরদারি, সিআরএস অনুমোদন সংক্রান্ত বিভিন্ন নীতি-নির্দেশিকা অনলাইনের মাধ্যমে প্রয়োগ করা, প্রতিযোগিতামূলক নানা উদ্যোগে ব্যবস্হাপনা সংক্রান্ত প্রতিবেদন পরীক্ষা করা।
২) রেল ও সড়ক ক্রসিং-এ নকশা তৈরির ক্ষেত্রে সাধারণ মতৈক্য অনুমোদন ব্যবস্হাপনা : রেললাইনের ওপর ওভারব্রিজ ও রেললাইনের নিচ দিয়ে আন্ডারপাস নির্মাণে প্রয়োজনীয় প্রস্তুতি, নির্মাণ সম্পাদনা ও নকশা তৈরির ক্ষেত্রে সাধারণ মতৈক্য অনুমোদনের জন্য রেলমন্ত্রক ও সড়ক পরিবহন ও মহাসড়ক মন্ত্রক অনলাইনের মাধ্যমে একটি বৈদ্যুতিন প্রশাসক ব্যবস্হাপনা তৈরি করা হয়েছে। ২০১৪ সাল থেকে এই প্রকল্পটি সফলভাবে কাজ করছে। এখন রাজ্য ও কেন্দ্রশাসিত অঞ্চলগুলিতে রেললাইনের ওপর ওভারব্রিজ ও রেললাইনের নিচ দিয়ে আন্ডারপাস নির্মাণে একটি মডিউল তৈরি করা হয়েছে। এই প্রকল্পের সুবিধাজনক দিকগুলি হল-
· বিভিন্ন প্রকল্পের প্রতিটি ধাপের অনুমোদনের জন্য রেল ও রাজ্যসরকার/কেন্দ্রশাসিত অঞ্চলের মধ্যে দায়িত্ব বন্টন।
· রেল ও রাজ্যের মধ্যে আরও ভাল সমন্বয়।
· যেকোন প্রস্তাবের সর্বোচ্চ ৩০ দিনের মধ্যে অনুমোদন।
· নির্দিষ্ট প্রস্তাবের সঙ্গে যুক্ত ব্যক্তির বিষয়ে যাবতীয় তথ্য।
৩) নির্মাণের জন্য টিএমএস : যেসব সংস্হা এককভাবে নতুন সম্পত্তি নির্মাণ করবে, তাদের সাহায্যের জন্য এই অ্যাপ্লিকেশনটি তৈরি করা হয়েছে। এই ধরণের সম্পত্তির নির্মাণ এবং তা সম্পূর্ণ করার প্রতিটি স্তরে গুরুত্বপূর্ণ তথ্য সরবরাহ করতে হবে। নির্মাণ কাজের সঙ্গে যুক্ত আধিকারিকরা অন্যদের সঙ্গে মতবিনিময় করতে পারবেন। তারা চূড়ান্ত পরীক্ষা-নিরীক্ষা করে সেটি সংশ্লিষ্ট আধিকারিকদের দিয়ে পরীক্ষা করিয়ে নেবেন। এই প্রকল্পের সুবিধাজনক দিকগুলি হল-
· উৎসেই তথ্যের যাচাই করা।
· ডাটা এন্ট্রি ও সেগুলিতে কোনও ভুল থাকলে তা সঠিক করার প্রক্রিয়া সহজ করা।
· ডাটা এট্রি মিলিয়ে দেখা।
· এই অ্যাপ্লিকেশনের মাধ্যমে তথ্যগুলি যারা সরবরাহ করেছেন তাদের দায়িত্ব নির্ধারণ করা।
CG/CB/NS
(Visitor Counter : 65